આપના કોમ્પ્યુટરમાં જો વિન્ડોઝ ઓપરેટીંગ સિસ્ટમ હોય તો મોટાભાગે શક્યતા એ છે કે તમે ગીતો સાંભળવા કે વિડીયો માટે વિન્ડોઝ મીડીયા પ્લેયર વાપરતા હશો. જો કે સંગીત સાંભળવા માટે મારી કાયમની પસંદગી રહી છે Winamp. આ મૂળભૂત ફ્રી મીડીયા પ્લેયર છે, જેનું પ્રો વર્ઝન ખરીદી શકાય છે (પ્રો વર્ઝન એટલે મૂળભૂત સુવિધાઓ સાથે મળતી અન્ય સુવિધાઓ ) . Winamp કોપીરાઇટ હકો વડે સુરક્ષિત થયેલું છે. હવે AOL વડે ખરીદી લેવાયેલી કંપની Nullsoft તેના વિકાસકર્તા છે. Winamp ની વેબસાઇટ પરથી અંગત વપરાશ માટે આ પ્લેયર તદન મફત અહીંથી ડાઉનલોડ કરી શકાય છે. Winamp મોટા ભાગના બધા ફોર્મેટને સારી રીતે ચલાવી શકે છે.